PMIndiaData/PMIndiaSum huggingface dataset:
પ્રધાનમંત્રીએ બિહારમાં રેલ પુલ પરિયોજનાઓની તકતીઓનું અનાવરણ કર્યું.

પ્રધાનમંત્રી શ્રી નરેન્દ્ર મોદીએ આજે (12-3-2016) પટનામાં નવનિર્મિત રેલ તેમજ સડક પુલનો રેલ ભાગ રાષ્ટ્રને સમર્પિત કર્યો. આ કાર્યક્રમ હાજીપુરમાં આયોજિત કરાયો હતો. પ્રધાનમંત્રીએ મુંગેરમાં નવનિર્મિત રેલ તેમજ સડક પુલ પર માલગાડિઓના પરિચાલનની શરૂઆત અને મોકામામાં રાજેન્દ્ર પુલની પાસે વધારાના પુલની આધારશિલાની તક્તિનું પણ અનાવરણ કર્યું આ અવસર પર વિશાળ જનસમૂહને સંબોધિત કરતા પ્રધાનમંત્રીએ કહ્યું કે નવા સમર્પિત પુલથી પરિવહનમાં સુધાર થશે, જેથી આ ક્ષેત્રના લોકોની આર્થિક સ્થિતિમાં પણ બદલાવ આવશે. તેમણે યાદ અપાવ્યું કે શ્રી અટલ બિહારી વાજપેયી જ્યારે પ્રધાનમંત્રી હતા અને બિહારના વર્તમાન મુખ્યમંત્રી નીતિશ કુમાર જ્યારે રેલ મંત્રી હતા ત્યારે આ પરિયોજનાની આધારશિલા રખાઈ હતી. પ્રધાનમંત્રીએ ભાર આપતા કહ્યું કે આખા દેશમાં સ્થાયી વિકાસ માટે ભારતના પૂર્વોત્તર રાજ્યોનો વિકાસ ખૂબ જરૂરી હતો. ભારતના વિકાસનું પ્રમુખ કેન્દ્ર પૂર્વી ભારતમાં સ્થિત છે. તેમણે કહ્યું જો ભારતનો વિકાસ કરવો હોય તો બિહારનો વિકાસ કરવો પડશે. પ્રધાનમંત્રીએ કહ્યું કે બુનિયાદી માળખામાં ખાસ કરીને માર્ગો અને રેલવે જ વિકાસના બીજ સમાન છે, જેનાથી પ્રગતિને ગતિ પ્રાપ્ત થાય છે. પ્રધાનમંત્રીએ રેલવેના સંપૂર્ણ આધુનિકીકરણની જરૂરીયાત પર ભાર આપ્યો.
પ્રધાનમંત્રીએ મહારાષ્ટ્રમાં અકસ્માતને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહારાષ્ટ્રના સેલસુરા પાસે થયેલા અકસ્માતમાં થયેલી જાનહાનિ પર ઘેરો શોક વ્યક્ત કર્યો છે. પ્રધાનમંત્રીએ પીડિતો માટે પ્રધાનમંત્રી રાષ્ટ્રીય રાહત ભંડોળ (
પ્રધાનમંત્રી શ્રી આવતીકાલે COVID-19 પરિસ્થિતિની સમીક્ષા કરવા માટે મુખ્યમંત્રીઓ સાથે વાર્તાલાપ કરશે

પ્રધાનમંત્રી શ્રી નરેન્દ્ર મોદી આવતીકાલે, 27મી એપ્રિલે બપોરે 12 વાગ્યે કોવિડ-19ની સ્થિતિની સમીક્ષા કરવા રાજ્યના મુખ્યમંત્રીઓ સાથે વાર્તાલાપ કરશે. એક ટ્વીટમાં, પ્રધાનમંત્રી શ્રીએ કહ્યું: "આવતીકાલે 27મી એપ્રિલે બપોરે 12 વાગ્યે, રાજ્યના મુખ્યમંત્રીઓ સાથે કોવિડ-19ની સ્થિતિની સમીક્ષા કરવા માટે વાતચીત થશે"
પ્રધાનમંત્રીએ પેરાલમ્પિક 2016માં ગોલ્ડ જીતવા બદલ દેવેન્દ્ર ઝાઝરિયાને અભિનંદન પાઠવ્યા

પ્રધાનમંત્રીએ રિયો પેરાલમ્પિક 2016માં ગોલ્ડ જીતવા બદલ દેવેન્દ્ર ઝાઝરિયાને અભિનંદન પાઠવ્યા પ્રધાનમંત્રીએ કહ્યું કે, પેરાલમ્પિકમાં ઐતિહાસિક અને યોગ્ય પાત્રતા સાથે ગોલ્ડ જીતવા બદલ દેવેન્દ્ર ઝાઝરિયાને અભિનંદન. આપણને તેના પ્રત્યે ખૂબજ ગર્વ છે.
જમ્મુ અને કાશ્મીર મુદ્દે આજે યોજાયેલી બેઠક વિકસિત અને પ્રગતિશીલ જમ્મુ-કાશ્મીરની દિશામાં ચાલી રહેલા પ્રયાસોમાં એક મહત્વપૂર્ણ પગલું: પ્રધાનમંત્રી

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરના રાજકીય નેતાઓ સાથે આજે યોજાયેલી બેઠકને સર્વાંગી વિકાસ સાથે વિકસિત અને પ્રગતિશીલ જમ્મુ-કાશ્મીરની દિશામાં ચાલી રહેલા પ્રયાસોમાં એક મહત્વપૂર્ણ પગલું ગણાવી હતી. પ્રધાનમંત્રીએ બેઠક બાદ શ્રેણીબદ્ધ ટ્વીટ કરીને આમ જણાવ્યું હતું. પ્રધાનમંત્રીએ કહ્યું હતું કે, “જમ્મુ અને કાશ્મીરના રાજકીય નેતાઓ સાથે આજે યોજાયેલી બેઠક જ્યાં સર્વાંગી વિકાસ હશે તેવા વિકસિત અને પ્રગતિશીલ જમ્મુ-કાશ્મીરની દિશામાં ચાલી રહેલા પ્રયાસોમાં એક મહત્વપૂર્ણ પગલું છે. જમ્મુ અને કાશ્મીરમાં લોકશાહીનો પાયો મજબૂત કરવો એ અમારી પ્રાથમિકતા છે. સીમાંકનની કામગીરી ઝડપથી થવી જોઇએ જેથી ચૂંટણીઓ યોજાઇ શકે અને જમ્મુ અને કાશ્મીરને વિકાસના માર્ગે આગળ વધવા માટે મજબૂતી આપી શકે તેવી ચૂંટાયેલી સરકાર પ્રાપ્ત થાય. આપણી લોકશાહીની સૌથી મોટી તાકાત એક જ ટેબલ પર બેસીને અભિપ્રાયોનું આદાનપ્રદાન કરવાનું આપણું સામર્થ્ય છે. મેં જમ્મુ અને કાશ્મીરના નેતાઓને કહ્યું કે, જમ્મુ અને કાશ્મીરને ખાસ કરીને યુવાનો સહિત ત્યાંના લોકોએ રાજકીય નેતૃત્વ આપવાનું છે અને તેમની મહત્વાકાંક્ષાઓ પૂર્ણ થશે તેવી ખાતરી આપવાની છે.”
પ્રધાનમંત્રી શ્રીએ અવિનાશ સાબલેને પુરુષોની 3000 મીટર સ્ટીપલચેઝ સ્પર્ધામાં સિલ્વર મેડલ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ અવિનાશ સાબલેને બર્મિંગહામ 2022 કોમનવેલ્થ ગેમ્સમાં પુરુષોની 3000 મીટર સ્ટીપલચેઝ ઈવેન્ટમાં સિલ્વર મેડલ જીતવા બદલ અભિનંદન પાઠવ્યા છે. શ્રી મોદીએ સાબલે સાથેની તેમની તાજેતરની વાતચીત પણ શેર કરી છે જ્યાં તેમણે અવિનાશ સાબલેના સૈન્ય સાથેના જોડાણ વિશે વાત કરી હતી. પ્રધાનમંત્રી શ્રીએ ટ્વીટ કર્યું; "અવિનાશ સાબલે એક વિશિષ્ટ યુવાન છે. મને આનંદ છે કે તેણે પુરૂષોની 3000 મીટર સ્ટીપલચેઝ સ્પર્ધામાં સિલ્વર મેડલ જીત્યો છે. અમારી તાજેતરની વાતચીત શેર કરી જ્યાં તેણે આર્મી સાથેના તેના જોડાણ વિશે અને કેવી રીતે તેણે અનેક અવરોધોને પાર કર્યા તે વિશે વાત કરી. તેની જીવન યાત્રા ખૂબ જ પ્રેરક છે.
પ્રધાનમંત્રીએ ડૉ. સિંધુતાઈ સપકલના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા સામાજિક કાર્યકર ડૉ.સિંધુતાઈ સપકલના નિધન પર દુઃખ વ્યક્ત કર્યું છે. પ્રધાનમંત્રીએ બાળકો અને હાંસિયામાં ધકેલાઈ ગયેલા સમુદાયો માટે તેમના કામને યાદ કર્યું. ડૉ સિંધુતાઈ સપકલને 2021માં પદ્મશ્રી એનાયત કરવામાં આવ્યો હતો. પ્રધાનમંત્રી ટ્વિટ કર્યું: "ડૉ. સિંધુતાઈ સપકલને સમાજ પ્રત્યેની તેમની ઉમદા સેવા માટે યાદ કરવામાં આવશે. તેમના પ્રયત્નોને કારણે ઘણા બાળકો વધુ સારી ગુણવત્તાનું જીવન જીવી શક્યા. તેમણે હાંસિયામાં ધકેલાઈ ગયેલા સમુદાયોમાં પણ ઘણું કામ કર્યું. તેમના નિધનથી દુઃખી. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
મંત્રીમંડળે ખનીજ તેલ અને કુદરતી ગેસના ક્ષેત્રમાં સહયોગ માટે ભારત અને બ્રાઝિલ વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ખનીજ તેલ અને કુદરતી ગેસના ક્ષેત્રમાં ભારત સરકાર અને ફેડરેટીવ રિપબ્લિક ઓફ બ્રાઝિલ વચ્ચે સમજૂતી કરાર (એમઓયુ) પર હસ્તાક્ષર કરવાની મંજૂરી આપી હતી. આ સમજૂતી કરાર ખનીજ તેલ અને કુદરતી ગેસના ક્ષેત્રમાં બંને પક્ષેથી સહયોગ વધારશે. આ એમઓયુ અંતર્ગત બંને પક્ષો બ્રાઝિલ અને ભારતમાં ઈએન્ડપી પહેલોમાં સહયોગ સ્થાપિત કરવા, આ ક્ષેત્રમાં સંશોધન અને વિકાસ કરવા, બ્રાઝિલ, ભારત અને ત્રીજા દેશોમાં લિક્વિફાઈડ નેચરલ ગેસ પ્રોજેક્ટ્સમાં સહયોગ માટે કામ કરશે અને ખનીજ તેલ ઊર્જા તથા પર્યાવરણીય મુદ્દાઓમાં સહયોગને પ્રોત્સાહન પણ આપશે જેમાં ઊર્જા નીતિઓ જેવી કે એનર્જી એફિશિયન્સી, એનર્જી રીસર્ચ એન્ડ ડેવલપમેન્ટ તથા પ્રાદેશિક ઊર્જા ઈન્ફ્રાસ્ટ્રક્ચર નેટવર્કના વિસ્તૃતિકરણનો સમાવેશ થાય છે. બ્રાઝિલના રાષ્ટ્રપતિની આ મહીને આયોજિત ભારતની સત્તાવાર મુલાકાત દરમિયાન આ એમઓયુ પર હસ્તાક્ષર થાય તેવી સંભાવના છે.
પ્રધાનમંત્રીએ ગોપાલ કૃષ્ણ ગોખલેને તેમની જયંતી નિમિતે શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ મહાન સ્વતંત્રતા સેનાની ગોપાલ કૃષ્ણ ગોખલેને તેમની જયંતી નિમિતે શ્રદ્ધાંજલિ આપી હતી. પ્રધાનમંત્રીએ એક ટ્વીટમાં કહ્યું હતું કે રાષ્ટ્રની સેવા માટે તેમણે તેમનું જીવન સમર્પિત કર્યુ હતું, જે સમર્પણ દેશવાસીઓને હંમેશા પ્રેરણારૂપ બની રહેશે.
ભારત-યુકે વચ્ચે વર્ચ્યુઅલ શિખર મંત્રણા (4 મે 2021)

પ્રધાનમંત્રી શ્રી નરેન્દ્ર મોદી ચોથી મે 2021ના રોજ યુનાઇટેડ કિંગ્ડમ (બ્રિટન)ના આદરણીય પ્રધાનમંત્રી શ્રી બોરીસ જ્હોન્સન સાથે એક વર્ચ્યુઅલ મંત્રણા હાથ ધરશે. ભારત અને યુકે 2004થી વ્યૂહાત્મક ભાગીદારી ધરાવે છે. વિવિધ મુદ્દાઓ પર બંને દેશ વચ્ચે નિયમિતપણે ઉચ્ચ સ્તરીય બેઠક યોજાતી રહે છે અને વિચારોની આપ–લે થતી રહે છે. આ બેઠક પ્રાંતીય અને વૈશ્વિક મુદ્દાઓ પર બંને દેશના પરસ્પર હિતોને ધ્યાનમાં રાખીને વિવિધ વ્યૂહાત્મક જોડાણ અને સહકારને વેગ આપવા માટે મહત્વની તક સમાન બની રહેશે. બંને મહાનુભાવો કોવિડ19ની મહામારી સામે લડત આપવા માટે સહકાર અને વૈશ્વિક પ્રયાસો અંગે ચર્ચા કરશે. આ બેઠક દરમિયાન 2030 સુધીની વ્યાપક યોજનાઓનો એક રોડમેપ લોંચ કરાશે. જે આગામી દાયકા માટે ભારત અને યુકે વચ્ચે વધુ સહકાર અને પાંચ મહત્વના પાસાને મજબૂત કરવાનો માર્ગ મોકળો કરશે. આ પાંચ મુદ્દાઓમાં પ્રજાથી પ્રજા સાથેના સંબંધો, વેપાર અને વિકાસ, ડિફેન્સ અને સુરક્ષા, હવામાન સામે પગલા તથા આરોગ્યની બાબતોનો સમાવેશ થાય છે.
પ્રધાનમંત્રીએ વિનેશ ફોગટને કુસ્તીની 50 કિલો શ્રેણીમાં સુવર્ણ પદક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ઇન્ડોનેશિયાનાં જકાર્તા–પાલેમ્બાંગ ખાતે યોજાઈ રહેલા એશિયાઈ રમતોત્સવ 2018માં કુસ્તીની 50 કિલો શ્રેણીમાં વિનેશ ફોગટને સુવર્ણ પદક જીતવા બદલ અભિનંદન પાઠવ્યા હતા. પ્રધાનમંત્રીએ કહ્યું, “વધુ એક સ્પર્ધા, વધુ એક પદક! વિનેશ ફોગટના વિજય પર ભારત ખુશ થયું. એશિયાઈ રમતોત્સવ 2018માં કુસ્તીની 50 કિલો શ્રેણીમાં સુવર્ણ પદક જીતવા બદલ તેણીને અભિનંદન. વિનેશની ઉત્તરોત્તર સફળતા ભવિષ્યના રમતવીરોને પ્રેરિત કરશે.”
પ્રધાનમંત્રીએ સાંઈ પ્રણિથને થાઈલેન્ડ ઓપન બેડમિન્ટન ટૂર્નામેન્ટ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ એસએચ બી સાંઈ પ્રણિથને થાઈલેન્ડ ઓપન બેડમિન્ટન ટૂર્નામેન્ટ જીતવા બદલ અભિનંદન પાઠવ્યા હતા. પ્રધાનમંત્રીએ કહ્યું કે, “બી સાંઈ પ્રણિથને થાઈલેન્ડ ઓપન બેડમિન્ટન ટૂર્નામેન્ટ જીતવા બદલ અભિનંદન. ભારતને આ સિદ્ધિ પર ગર્વ છે.”
પ્રધાનમંત્રી શ્રીએ ઓસ્ટ્રેલિયન લેબર પાર્ટીની જીત અને પીએમ તરીકે મહામહિમ એન્થોની અલ્બેનિસને તેમની ચૂંટણી માટે અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ઑસ્ટ્રેલિયન લેબર પાર્ટીની જીત અને પ્રધાનમંત્રી તરીકે તેમની ચૂંટણી માટે મહામહિમ એન્થોની અલ્બેનિસને અભિનંદન પાઠવ્યા છે. એક ટ્વીટમાં, પ્રધાનમંત્રી શ્રીએ કહ્યું; "ઓસ્ટ્રેલિયન લેબર પાર્ટીની જીત અને પ્રધાનમંત્રી તરીકેની તમારી ચૂંટણી બદલ @
પ્રધાનમંત્રીએ શ્રીલંકાના રાષ્ટ્રપતિ અને પ્રધાનમંત્રી સાથે વાત કરી, આતંકવાદી હુમલામાં જાનહાનિ થવા બદલ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રીલંકાના રાષ્ટ્રપતિ અને પ્રધાનમંત્રી સાથે ટેલિફોન પર વાતચીત કરી અને શ્રીલંકામાં આજે થયેલા આતંકવાદી હુમાલામાં 150થી વધુ નિર્દોષ લોકોના મૃત્યુ થવા બદલ પોતાની તરફથી અને દરેક ભારતીયો તરફથી સંવેદના વ્યક્ત કરી હતી. પ્રધાનમંત્રી મોદીએ ધાર્મિક સ્થળો સહિત એક ધાર્મિક ઉત્સવ દરમિયાન શ્રેણિબદ્ધ રીતે કરવામાં આવેલા આ આતંકવાદી હુમલાની ખૂબ જ કડક શબ્દોમાં નિંદા કરી હતી. તેમણે આ ઘટનાને નિર્મમ, પૂર્વનિયોજિત અને કાયરતાપૂર્ણ કૃત્ય ગણાવ્યું હતું, તેમણે ઉમેર્યું હતું કે, આ હુમલાએ આપણા ક્ષેત્ર અને પૂરી દુનિયામાં આતંકવાદ દ્વારા સંપૂર્ણ માનવતા સામે કરવામાં આવેલા સૌથી ગંભીર પડકારની યાદ અપાવી છે. પ્રધાનમંત્રીએ શ્રીલંકાને આતંકવાદ જેવા પડકારની સામે પોતાની સુરક્ષા સુનિશ્ચિત કરવા માટે દરેક સંભવ મદદ માટેના પ્રસ્તાવનો પુનરોચ્ચાર કર્યો હતો. તેમણે ઇજાગ્રસ્ત લોકોને ઝડપથી સ્વસ્થ થવાની કામના કરી હતી અને તેમની જરુરી સારવાર માટે મદદની રજૂઆત કરી હતી.
મંત્રીમંડળે શસ્ત્ર (સુધારા) બિલ, 2019માં અધિકૃત સુધારાઓને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં 9મી ડીસેમ્બર, 2019ના રોજ લોકસભામાં પ્રસ્તાવિત અને પસાર થયેલા શસ્ત્ર (સુધારા) બિલ, 2019માં અધિકૃત સુધારા કરવા માટે તેને પાછલી અસરથી મંજૂરી આપી દેવાઈ છે. લાભ: આ બિલ શંકાસ્પદ ગુનેગારોને ગેરકાનૂની શસ્ત્ર અને યુદ્ધસામગ્રીના વેપાર અને ઉત્પાદનના કાર્યમાં સાંકળતા અટકાવશે, લાયસન્સની જોગવાઈઓને સુવ્યવસ્થિત કરશે, વર્તમાન સમયની સુરક્ષાની જરૂરિયાતોને વધુ સારી રીતે સંબોધશે તેમજ ગેરકાનૂની શસ્ત્ર અને યુદ્ધસામગ્રીના વેપારની ઘટનાઓ અને ફેલાવાને અસરકારક રીતે પહોંચી વળશે. આ સાથે જ તે શસ્ત્રના લાયસન્સનો સમયગાળો વધારીને કાયદાને અધીન લાયસન્સ ધરાવતા લોકોને સહાયક બનશે. શસ્ત્ર કાયદામાં મંજૂરી પ્રાપ્ત સુધારાઓમાં સજા માટેની કડક જોગવાઈઓનો પ્રસ્તાવ મુકવામાં આવ્યો છે જે ઈલેક્ટ્રોનિક રૂપમાં લાયસન્સ પૂરું પાડી, લાંબા સમયની માન્યતા આપી અને ગેરકાનૂની રીતે શસ્ત્રની માલિકી ધરાવતા લોકોને ઓળખી તેમની માટે કડક નિયામક વ્યવસ્થાતંત્રની જોગવાઈ ધરાવે છે.
પ્રધાનમંત્રીએ અફઘાન – પાક ક્ષેત્રમાં આવેલા ભૂકંપમાં બધાની સુરક્ષા માટે પ્રાર્થના કરી

પ્રધાનમંત્રી શ્રી નરેન્દ્ર મોદીએ અફઘાનિસ્તાન – પાકિસ્તાન ક્ષેત્રમાં આજે (26 ઓક્ટોબર, 2015) આવેલા વિનાશકારી ભૂકંપમાં બધા લોકોની સુરક્ષા માટે પ્રાર્થના કરી છે. પ્રધાનમંત્રીએ ભૂકંપમાં થયેલી હાનિનો અંદાજ મેળવવા કહ્યું છે. પ્રધાનમંત્રીએ કહ્યું કે ભારત, અફઘાનિસ્તાન અને પાકિસ્તાન સહિત જ્યાં પણ મદદની જરૂર છે, સહાયતા માટે તૈયાર છે. ‘અફઘાનિસ્તાન અને પાકિસ્તાન ક્ષેત્રમાં વિનાશકારી ભૂકંપની બાબતમાં ખબર પડી, જેનું કંપન ભારતના કેટલાય ક્ષેત્રોમાં અનુભવાયુ હતું. હું બધાની સુરક્ષા માટે પ્રાર્થના કરું છું, મેં સ્થિતિની તાત્કાલિક જાણકારી મેળવવા કહ્યું છે. અમે અફઘાનિસ્તાન અને પાકિસ્તાન સહિત જ્યાં ક્યાંય પણ સહાયતાની જરૂર પડશે, તેના માટે તૈયાર છીએ.’
પ્રધાનમંત્રી અને અબુધાબીના ક્રાઉન પ્રિન્સ વચ્ચે ટેલીફોન પર ચર્ચા

પ્રધાનમંત્રી શ્રી નરેન્દ્ર મોદીએ આજે અબુધાબીના ક્રાઉન પ્રિન્સ મહામહિમ શેખ મોહમ્મદ બિન ઝાયેદ અલ નહ્યાન સાથે ટેલીફોન પર વાર્તાલાપ દરમિયાન તેમને અને યુએઇના લોકોને ઇદ-ઉલ-ફિત્રની શુભેચ્છા આપી હતી. બંને મહાનુભવોએ કોવિડ-19 મહામારીની પરિસ્થિતિ દરમિયાન બંને દેશો વચ્ચે અસરકારક સહકાર બાબતે સંતોષની લાગણી વ્યક્ત કરી હતી. પ્રધાનમંત્રી મોદીએ યુએઇમાં વસતા ભારતીયોને આપવામાં આવેલા સહકાર બદલ ક્રાઉન પ્રિન્સનો આભાર માન્યો હતો. પ્રધાનમંત્રીએ ક્રાઉન પ્રિન્સ, શાહી પરિવાર અને યુએઇના લોકોનું આરોગ્ય ખૂબ સારું રહે અને સુખાકારી જળવાઇ રહે તેવી શુભેચ્છા પાઠવી હતી.
પ્રધાનમંત્રીએ શ્રી જામ્બે તાશીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ અરુણાચલ વિધાનસભાના સભ્ય શ્રી જામ્બે તાશીના નિધન પર શોક વ્યક્ત કર્યો છે. પ્રધાનમંત્રીએ ટ્વીટ કર્યું: “શ્રી જામ્બે તાશી જીના અકાળે અવસાનથી દુઃખી. તેઓ એક આશાસ્પદ નેતા હતા જેઓ સમાજની સેવા કરવાનો જુસ્સો ધરાવતા હતા. તેમણે અરુણાચલ પ્રદેશની પ્રગતિ માટે સખત મહેનત કરી. આ દુઃખદ ઘડીમાં મારા વિચારો તેમના પરિવાર અને સમર્થકો સાથે છે. ઓમ મણિ પદમે હમ. @
પ્રતિષ્ઠિત વૈજ્ઞાનિકો સાથે પ્રધાનમંત્રીની વાતચીત

પ્રધાનમંત્રી શ્રી નરેન્દ્ર મોદીએ 19 ઓગસ્ટ, 2015ના રોજ દેશભરના વિભિન્ન ઉચ્ચ સંસ્થાનોના 30 પ્રતિષ્ઠિત વૈજ્ઞાનિકો સાથે મુલાકાત કરી. આ વાતચીત અઢી કલાકથી વધુ સમય સુધી ચાલી, જે દરમિયાન ઘણા વૈજ્ઞાનીકોએ વિજ્ઞાનના વિભિન્ન ક્ષેત્રોમાં ભારત દ્વારા કરાયેલી પ્રગતિનું સંક્ષિપ્ત વિવરણ પ્રસ્તુત કર્યું. પ્રધાનમંત્રીએ વૈજ્ઞાનિકો દ્વારા કરાયેલા કાર્યોની પ્રશંસા કરી. તેમણે વૈજ્ઞાનિક સમુદાયને આહ્વાન કર્યું કે તેઓ ભારત સામે આવનારી સમસ્યાઓને હલ કરે, જેમાં ઉર્જા અને પાણી જેવા મુખ્ય ક્ષેત્રો પણ સામેલ છે. ગંગા સહીત નદીઓને સાફ કરવાના કાર્યનો ઉલ્લેખ કરતા પ્રધાનમંત્રીએ કહ્યું કે આ એક ‘વૈજ્ઞાનિક પરિયોજના’ છે અને આ લક્ષ્યને પ્રાપ્ત કરવા માટે નવીન પદ્ધતિઓ અપનાવવાનો પડકાર ભારતીય વૈજ્ઞાનિકો સામે છે. સ્વાસ્થ્ય ક્ષેત્રનો ઉલ્લેખ કરતા પ્રધાનમંત્રીએ કહ્યું કે ભારતીય વિજ્ઞાને અનોખી સ્વાસ્થ્ય આવશ્યકતાઓને હલ કરવી જોઈએ અને ભારત સામે આ સંબંધમાં જે પડકારો છે, તેને દુર કરવા જોઈએ. તેમણે કુપોષણ અને કેટલાક જન જાતીય ક્ષેત્રોમાં વ્યાપ્ત સિકલ સેલ એનીમિયા જેવા રોગોના ઉદાહરણ આપ્યા. તેમણે કહ્યું કે ભારતના પારંપરિક જ્ઞાનને આધુનિક પ્રણાલી સાથે સંયોજિત કરવાના ઉપાય કરવા જોઈએ. તેમણે કહ્યું કે ભારતે ચિકિત્સીય ઉપકરણ નિર્માણમાં આત્મનિર્ભર થવું પડશે. પ્રધાનમંત્રીએ કહ્યું કે ભારતની ઉર્જા સમસ્યાનો શ્રેષ્ઠ ઉપાય સૌર ઉર્જા છે. તેમણે ભારતીય વૈજ્ઞાનિકોને આહ્વાન કર્યું કે તેઓ એવા કરગર ઉપકરણ વિકસિત કરે જેનાથી પુરા દેશમાં ક્રાંતિકારી પરિવર્તન થઇ શકે. તેમણે ભારતીય વૈજ્ઞાનિક સમુદાયને કહ્યું કે તેઓ પેરિસમાં આગામી સીઓપી-21 જળવાયુ સંમેલનના પરિપ્રેક્ષ્યમાં વૈશ્વિક નેતૃત્વની અવધારણા અને વિચારોને આગળ વધારે. પ્રધાનમંત્રી શ્રી નરેન્દ્ર મોદીએ પુનઃ ઉચ્ચારણ કર્યું કે વિજ્ઞાન સાર્વભૌમિક છે અને પ્રોદ્યોગિકી સ્થાનીક હોવી જોઈએ. તેમણે કૃષિ ક્ષેત્રમાં નવાચારને પ્રોત્સાહન આપવા પર ભાર મુક્યો, જેથી કૃષિ ઉત્પાદનનો બગાડ ઓછો થઇ શકે અને કૃષિ ઉત્પાદોની આયાત સમાપ્ત કરી શકાય. પ્રધાનમંત્રીએ ઉલ્લેખ કર્યો કે ભારત વિશ્વભરમાં એરંડી બીજોનું સૌથી મોટું ઉત્પાદક છે. અન્ય દેશો ભારતમાંથી કાચા એરંડી બીજોની આયાત કરે છે અને પુરા વિશ્વમાં તૈયાર કરીને નિકાસ કરે છે. વહીવટી બાબતનો ઉલ્લેખ કરતા શ્રી નરેન્દ્ર મોદીએ કહ્યું કે ભારતીય વિજ્ઞાન સાઈલો-દ્રષ્ટિકોણથી બાધિત છે, જેને અધિક સમન્વય અને બહુ-વિષયી સંશોધન વાતાવરણ બનાવીને સમાપ્ત કરી શકાય છે. વાતચીત દરમિયાન વિજ્ઞાન તેમજ પ્રોદ્યોગિકી તથા ભૂ-વિજ્ઞાન મંત્રી ડો. હર્ષ વર્ધન, નીતિ આયોગના ઉપાધ્યક્ષ ડો. અરવિંદ પનગઢિયા અને નીતિ આયોગના સદસ્ય શ્રી વી.કે. સારસ્વત, વિજ્ઞાન તેમજ પ્રોદ્યોગિકી તથા ભૂ-વિજ્ઞાન રાજ્યમંત્રી શ્રી વાય.એસ. ચૌધરી અને ભારત સરકારના પ્રમુખ વૈજ્ઞાનિક સલાહકાર ડો. આર. ચિદમ્બરમ પણ હાજર રહ્યા હતા.
પ્રધાનમંત્રી આવતીકાલે ડો. એપીજે અબ્દુલ કલામ મેમોરિયલનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી આવતીકાલે (27.07.2017) સવારે 11.30 વાગે રામેશ્વરમમાં પેરી કરુમ્બુ ખાતે ડો. એપીજે અબ્દુલ કલામ મેમોરિયલનું ઉદ્ગાટન કરશે. ડીઆરડીઓ દ્વારા નિર્મિત આ મેમોરિયલમાં પ્રધાનમંત્રી રાષ્ટ્રધ્વજ ફરકાવશે. પ્રધાનમંત્રી ડો. અબ્દુલ કલામની પ્રતિમાનું લોકાર્પણ કરશે અને પુષ્પાંજલિ પણ અર્પણ કરશે. પ્રધાનમંત્રી મોદી ડો. કલામના પરિવારના સભ્યો સાથે વાતચીત કરશે. ત્યારબાદ પ્રધાનમંત્રી એક્ઝિબિશન બસ ‘કલામ સંદેશ વાહિની’ને લીલી ઝંડી આપશે, જે દેશના વિવિધ રાજ્યોમાં પ્રવાસ કરશે અને ભૂતપૂર્વ રાષ્ટ્રપતિ કલામની જન્મજયંતી 15 ઓક્ટોબરના રોજ રાષ્ટ્રપતિ ભવન પહોંચશે. પછી પ્રધાનમંત્રી મોદી જાહેરસભા માટે મંડપમમાં જશે. તેઓ બ્લૂ રિવોલ્યુશન સ્કીમ હેઠળ લોંગ લાઇનર ટ્રાવેલર્સના લાભાર્થીઓને મંજૂરી પત્રોનું વિતરણ કરશે. તેઓ અયોધ્યાથી રામેશ્વર સુધી નવી એક્સપ્રેસ ટ્રેનને લીલી ઝંડી પણ આપશે (વીડિયો કોન્ફરન્સ દ્વારા). પ્રધાનમંત્રી ગ્રીન રામેશ્વરમ પ્રોજેક્ટની સીનોપ્સિસ જાહેર કરશે. તેઓ રાષ્ટ્રીય રાજમાર્ગ 87 પર 9.5 કિમી લિન્ક રોડ દેશને અર્પણ કરવા તકતીનું અનાવરણ કરશે, જે મુકુન્દરયર ચથિરમ અને અરિચલમુનાઈ વચ્ચે છે. પ્રધાનમંત્રી મોદી જનસભાને સંબોધન કરીને મુલાકાત સંપન્ન કરશે. કલામ મેમોરિયલની પૃષ્ઠભૂમિ મેમોરિયલનું નિર્માણ બરોબર એક વર્ષમાં ડીઆરડીઓએ કર્યું છે. સ્થાપત્યની દ્રષ્ટિએ જોઈએ તો આ મેમોરિયલના નિર્માણ માટે કેટલાંક રાષ્ટ્રીય સ્મારકોમાંથી પ્રેરણા મેળવવામાં આવી છે. આગળનું પ્રવેશદ્વાર ઇન્ડિયા ગેટ જેવું છે, જ્યારે બે ગુંબજ રાષ્ટ્રપતિ ભવન જેવા છે. મેમોરિયલમાં ચાર મેઇન હોલ છે, જે દરેક ડો. કલામના જીવનકવનને સચિત્ર રીતે રજૂ કરે છે. હોલ-1 તેમના બાળપણ અને શિક્ષણના તબક્કા પર, હોલ-2 રાષ્ટ્રપતિ તરીકે કાર્યકાળના દિવસો પર, હોલ-3 તેમના ઇસરો અને ડીઆરડીઓના દિવસો તરીકે તથા હોલ-4 રાષ્ટ્રપતિ તરીકે નિવૃત્ત થયા પછી શિલોંગમાં અંતિમ શ્વાસ લીધા ત્યાં સુધીના સમયગાળા પર કેન્દ્રીત છે. ડો. કલામની કેટલીક અંગત ચીજવસ્તુઓમાંથી કેટલીકનું પ્રદર્શન કરવા અલગ વિભાગ છે, જેમાં તેમની પ્રસિદ્ધ રુદ્ર વીણા, સુ-30 એમકેઆઇ ફ્લાઇટ દરમિયાન તેમણે ધારણ કરેલ જી-સૂટ અને અનેક એવોર્ડ સામેલ છે. બાર દિવાલોનો ઉપયોગ તૈલીચિત્રો અને પેઇન્ટિંગ્સ માટે થયો છે. સંપૂર્ણ વિસ્તાર ડો. કલામના વ્યક્તિત્વના શાંતિ અને સંવાદિતાના પાસાંને વ્યક્ત કરવા સુંદર રીતે સુશોભિત કરવામાં આવ્યો છે. મેમોરિયલ માટે નિર્માણ સામગ્રી અને અન્ય ચીજવસ્તુઓને ભારતના ઘણાં વિસ્તારોમાંથી રામેશ્વર પહોંચાડવામાં આવી હતી. આગળના સુશોભિત અને સુંદર દરવાજા થંજાવુરના છે, પત્થરનું આવરણ જેસલમેર અને આગ્રાના છે, બેંગાલુરના સ્ટોન પિલર્સ છે, કર્ણાટકમાંથી માર્બલ અને હૈદરાબાદ, શાંતિ નિકેતન, કોલકાતા અને ચેન્નાઈમાંથી તૈલીચિત્રો મંગાવવામાં આવ્યા છે.
પ્રધાનમંત્રીની ઓસ્ટ્રેલિયાનાં પૂર્વ પ્રધાનમંત્રી શ્રી ટોની એબોટ્ટ સાથે મુલાકાત

પ્રધાનમંત્રી શ્રી નરેન્દ્ર મોદી આજે ઓસ્ટ્રેલિયાનાં પૂર્વ પ્રધાનમંત્રી શ્રી ટોની એબોટ્ટને મળ્યાં હતાં. પ્રધાનમંત્રીએ તાજેતરમાં ઓસ્ટ્રેલિયાનાં પૂર્વ દરિયાકિનારાને સમાંતર વિસ્તારોમાં જંગલોમાં લાગેલી આગમાં થયેલી જાનમાલની હાનિ પર શોક વ્યક્ત કર્યો હતો. પ્રધાનમંત્રીએ ગુરુનાનક દેવજીની 550મી જન્મજયંતી પર પ્રકાશ પર્વ પર સુવર્ણ મંદિરની મુલાકાત લેવા સહિત ભારતની શ્રી ટોની એબોટ્ટની મુલાકાત પર ખુશી વ્યક્ત કરી હતી. દરમિયાન પ્રધાનમંત્રીએ નવેમ્બર, 2014માં બ્રિસ્બેનમાં યોજાયેલી જી-20 શિખર સંમેલન માટે એમણે લીધેલી મુલાકાતને આનંદ સાથે યાદ કરી હતી. આ મુલાકાત દરમિયાન કેનબેરા, સિડની અને મેલબોર્નમાં ફળદાયક દ્વિપક્ષીય જોડાણ તથા ઓસ્ટ્રેલિયાની સંસદનાં સંયુક્ત સત્રને કરેલા સંબોધનને પણ યાદ કર્યું હતું. પ્રધાનમંત્રીએ ભારત અને ઓસ્ટ્રેલિયા વચ્ચેનાં દ્વિપક્ષીય સંબંધોને ગાઢ બનાવવામાં શ્રી ટોની એબોટ્ટની ભૂમિકાને પણ બિરદાવી હતી.
પ્રધાનમંત્રી શ્રી નરેન્દ્ર મોદીએ રશિયાના ઉપ પ્રધાનમંત્રી શ્રી દમિત્રિ રોગોજિનની આગેવાની કરી

પ્રધાનમંત્રી શ્રી નરેન્દ્ર મોદીએ મંગળવારના રોજ નવી દિલ્હીમાં રશિયાના ઉપ પ્રધાનમંત્રી શ્રી દમિત્રિ રોગોજિનની આગેવાની કરી. શ્રી દમિત્રિ રોગોજિનની સાથે બેઠક દરમિયાન પ્રધાનમંત્રી શ્રી મોદીએ કહ્યું કે ભારત રશિયાની સાથે રણનીતિક અને વિશેષ ભાગીદારીને સર્વોચ્ચ મહત્વ આપે છે. પ્રધાનમંત્રીએ કહ્યું કે તેઓ નજીકના ભવિષ્યમાં પોતાની રશિયા યાત્રા દરમિયાન રાષ્ટ્રપતિ પુતિન સાથે ઉપયોગી અને ઐતિહાસિક વાર્ષિક શિખર સંમેલન પ્રત્યે આશાન્વિત છે અને આનાથી બંને દેશો વચ્ચે દ્વિપક્ષીય સંબંધ વધુ ઉચ્ચ સ્તરે પહોંચશે.
પ્રધાનમંત્રી શ્રી નરેન્દ્ર મોદી અને ફ્રેન્ચ રિપબ્લિકના પ્રમુખ મહામહિમ ઇમેન્યુઅલ મેક્રોન  વચ્ચે ફોન પર વાતચીત થઈ

પ્રધાનમંત્રી શ્રી નરેન્દ્ર મોદીએ આજે ફ્રેન્ચ રિપબ્લિકના પ્રમુખ મહામહિમ ઇમેન્યુઅલ મેક્રોન સાથે ફોન પર વાતચીત કરી બંને નેતાઓએ યુક્રેનમાં ચાલી રહેલી સ્થિતિ અંગે ચર્ચા કરી હતી. તેઓએ યુક્રેનમાં સતત દુશ્મનાવટ અને બગડતી માનવતાવાદી પરિસ્થિતિ અંગે તેમની ચિંતાઓ શેર કરી. પ્રધાનમંત્રી શ્રી મોદીએ દુશ્મનાવટ બંધ કરવા અને સંવાદ અને રાજદ્વારી પ્રયાસો તરફ પાછા ફરવા માટે ભારતની સતત અપીલને પુનરોચ્ચાર કર્યો. તેમણે ભારતની માન્યતા પર ભાર મૂક્યો હતો કે આંતરરાષ્ટ્રીય કાયદા, યુએન ચાર્ટર અને તમામ રાજ્યોની પ્રાદેશિક અખંડિતતા અને સાર્વભૌમત્વનું સન્માન સમકાલીન વિશ્વ વ્યવસ્થાને આધાર આપે છે. પ્રધાનમંત્રીએ બંને પક્ષો વચ્ચેની વાટાઘાટોનું સ્વાગત કર્યું અને તમામ લોકોની મુક્ત અને અવિરત માનવતાવાદી પહોંચ અને સરળ અવરજવર સુનિશ્ચિત કરવાના મહત્વ પર ભાર મૂક્યો. પ્રધાનમંત્રીએ રાષ્ટ્રપતિ મેક્રોનને સંઘર્ષગ્રસ્ત વિસ્તારોમાંથી તેના નાગરિકોને બહાર લાવવા અને અસરગ્રસ્ત વસ્તી માટે દવાઓ સહિત તાત્કાલિક રાહત પુરવઠો મોકલવાના ભારતના પ્રયાસો વિશે પણ માહિતી આપી હતી.
પ્રધાનમંત્રી શ્રીએ ઘઉંના પુરવઠા, સ્ટોક અને નિકાસની સ્થિતિની સમીક્ષા કરવા માટે એક બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ ઘઉંના પુરવઠા, સ્ટોક અને નિકાસના વિવિધ પાસાઓની સમીક્ષા કરવા માટે એક બેઠકની અધ્યક્ષતા કરી. પીએમને મુદ્દાઓ પર વિગતવાર રજૂઆત કરવામાં આવી હતી. તેમને પાક ઉત્પાદન પર માર્ચ-એપ્રિલ 2022ના મહિનામાં ઊંચા તાપમાનની અસર વિશે માહિતી આપવામાં આવી હતી. ઘઉંની પ્રાપ્તિ અને નિકાસની સ્થિતિની સમીક્ષા કરવામાં આવી હતી. ભારતના કૃષિ ઉત્પાદનોની વધતી માંગના પ્રકાશમાં, પ્રધાનમંત્રીએ નિર્દેશ આપ્યો કે ગુણવત્તાના ધોરણો અને ધોરણોને સુનિશ્ચિત કરવા માટે તમામ પગલાં લેવામાં આવે જેથી કરીને ભારત ખાદ્યાન્ન અને અન્ય કૃષિ ઉત્પાદનોના ખાતરીપૂર્વકના સ્ત્રોત તરીકે વિકસિત થાય. તેમણે અધિકારીઓને ખેડૂતોને મહત્તમ મદદ સુનિશ્ચિત કરવા પણ કહ્યું. પીએમને પ્રવર્તમાન બજાર દરો વિશે પણ માહિતી આપવામાં આવી હતી જે ખેડૂતો માટે ફાયદાકારક છે. આ બેઠકમાં પીએમના અગ્ર સચિવ, સલાહકારો, કેબિનેટ સચિવ, ખાદ્ય અને પીડીએસ અને કૃષિ વિભાગના સચિવોએ હાજરી આપી હતી.
પ્રધાનમંત્રીએ શ્રી અટલ બિહારી વાજપેયીને તેમની પુણ્યતિથિએ શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ શ્રી અટલ બિહારી વાજપેયીને તેમની પુણ્યતિથિએ શ્રદ્ધાંજલિ આપી હતી. પ્રધાનમંત્રીએ કહ્યું કે, ‘આદરણીય શ્રી અટલજીને પુણ્યતિથિએ શ્રદ્ધાંજલિ અર્પણ કરું છું. આપણા રાષ્ટ્રની પ્રગતિની દિશામાં તેમની અસાધારણ સેવા અને પ્રયાસોને ભારત હંમેશા યાદ રાખશે.’
પ્રધાનમંત્રીએ અટલ બિહારી વાજપેયી મેડિકલ યુનિવર્સિટીનું ખાતમુહૂર્ત કર્યું

પ્રધાનમંત્રી શ્રી નરેન્દ્ર મોદીએ આજે લખનૌમાં અટલ બિહારી વાજપેયી મેડિકલ યુનિવર્સિટીનું ખાતમુહૂર્ત દર્શાવતી તકતીનું અનાવરણ કર્યું હતું. આ પ્રસંગે ઉત્તરપ્રદેશનાં રાજ્યપાલ શ્રીમતી આનંદીબેન પટેલ, મુખ્યમંત્રી યોગી આદિત્યનાથ, નાયબ મુખ્યમંત્રીઓ અને અન્ય મહાનુભાવો પણ ઉપસ્થિત રહ્યાં હતાં. આ પ્રસંગે પ્રધાનમંત્રીએ જણાવ્યું હતું કે, આ એક જોગાનુજોગ છે કે સુશાસન દિવસે અટલજીની પ્રતિમાનું અનાવરણ એ ભવનમાં થયું છે, જ્યાં ઉત્તરપ્રદેશની સરકાર શાસન કરે છે. તેમણે ઉમેર્યું હતું કે, એમની આ ભવ્ય પ્રતિમા સુશાસન અને જાહેર સેવા માટે લોક ભવનમાં કામ કરવા લોકોને પ્રેરિત કરશે. પ્રધાનમંત્રીએ જણાવ્યું હતું કે, અટલજી વર્ષો સુધી લખનૌનાં સાંસદ હતા એટલે એમને સમર્પિત સ્વાસ્થ્ય શિક્ષણ સાથે સંબંધિત સંસ્થાનું ખાતમુહૂર્ત કરવું ગૌરવની વાત છે. પ્રધાનમંત્રીએ યાદ અપાવી હતી કે, અટલજી કહેતા હતા કે જીવનને અલગઅલગ ટુકડાઓમાં ન જોઈ શકાય, પણ સંપૂર્ણપણે જોવું જોઈએ. આ જ વાત સરકાર માટે લાગુ પડે છે, આ જ વાત સુશાસન માટે સાચી છે. તેમણે ઉમેર્યું હતું કે, જ્યાં સુધી આપણે સમસ્યાઓનો વિચાર સંપૂર્ણપણે ન કરીએ, ત્યાં સુધી સુશાસન શક્ય નથી. પ્રધાનમંત્રીએ સ્વાસ્થ્ય ક્ષેત્ર માટે સરકારની યોજના, નિવારણાત્મક સ્વાસ્થ્ય સુવિધા પર કામગીરી, પરવડે તેવી આરોગ્યા સેવા વધારવા, પુરવઠો વધારવા માટેની પહેલો, આ ક્ષેત્રની દરેક માગની દૃષ્ટિએ પુરવઠો સુનિશ્ચિત કરવો અને યુદ્ધનાં ધોરણે પહેલ હાથ ધરવા માટેની રૂપરેખા પ્રસ્તુત કરી હતી. તેમણે એમ પણ કહ્યું હતું કે, સ્વચ્છ ભારતથી લઇને યોગ, ઉજ્જવલાથી લઇને ફિટ ઇન્ડિયા મૂવમેન્ટ અને આયુર્વેદને પ્રોત્સાહન આ દરેક પહેલો વિવિધ પ્રકારનાં રોગનાં નિવારણમાં મહત્વપૂર્ણ પ્રદાન કરે છે. તેમણે જણાવ્યું હતું કે, દેશમાં ગ્રામીણ વિસ્તારોમાં 1.25 લાખથી વધારે વેલનેસ કેન્દ્રોનું નિર્માણ નિવારણાત્મક સ્વાસ્થ્ય સારસંભાળ માટે મહત્વપૂર્ણ છે. રોગનાં ચિહ્નોને વહેલાસર ઓળખીને આ કેન્દ્રો શરૂઆતથી દર્દીઓની સારવારમાં મદદરૂપ પુરવાર થશે. તેમણે ઉમેર્યું હતું કે, આયુષ્માન ભારતને કારણે દેશનાં આશરે 70 લાખ ગરીબ દર્દીઓને નિઃશુલ્ક સારવાર મળે છે, જેમાંથી આશરે 11 લાખ ઉત્તરપ્રદેશનાં જ છે. પ્રધાનમંત્રીએ જણાવ્યું હતું કે, સરકારે શરૂ કરેલું અભિયાન ગામેગામ સ્વચ્છતા અને સ્વાસ્થ્યલક્ષી સુવિધાઓની સુલભતા કરવામાં મોટુ પગલું છે, જેથી ઉત્તરપ્રદેશનાં લોકોનું જીવન સરળ બન્યું છે. તેમણે ઉમેર્યું હતું કે, એમની સરકાર માટે સુશાસન એટલે દરેકની રજૂઆત સાંભળવી, દરેક નાગરિક સુધી સેવાઓ પહોંચાડવી, દરેક ભારતીયને તક આપવી, દરેક નાગરિક સલામતી અનુભવે અને સરકારની દરેક વ્યવસ્થામાં સુલભતા સુનિશ્ચિત કરવી એવો થાય છે. તેમણે જણાવ્યું હતું કે, આઝાદી પછીનાં વર્ષોમાં અમે ઉત્તરપ્રદેશનાં લોકોના અધિકારો પર આપ્યું છે અને ઉત્તરપ્રદેશનાં લોકોને વિનંતી કરવામાં આવી છે કે, હવે આપણે આપણી ફરજો, આપણી જવાબદારી પર સમાન ભાર મૂકવો પડશે. તેમણે ઉમેર્યું હતું કે, આપણે અધિકારો અને જવાબદારી સાથે-સાથે ચાલે છે અને હંમેશા એકબીજાની પૂરક છે એ યાદ રાખવું પડશે. તેમણે સમજાવ્યું હતું કે, સારું શિક્ષણ, શિક્ષણની સુલભતા આપણો અધિકાર છે, પણ શૈક્ષણિક સંસ્થાઓની સલામતી, શિક્ષકો માટે સન્માન એ આપણી જવાબદારી છે. પોતાના સંબોધનનાં અંતે તેમણે કહ્યું હતું કે, આપણે આપણી જવાબદારીઓ અદા કરવી પડશે, આપણાં લક્ષ્યાંકો પાર પાડવા પડશે, આ સુશાસન દિવસ પર આપણો સંકલ્પ હોવો જોઈએ, આ જ લોકોની અપેક્ષા છે, આ જ અટલજીની ભાવના પણ હતી.